**Уладзі́мір Мікала́евіч Пату́пчык** (нар. 17 лістапада 1958, Светлагорск, Беларуская ССР) — беларускі дзяржаўны дзеяч, міністр энергетыкі Рэспублікі Беларусь (2013—2018).

Біяграфія
---------

Нарадзіўся ў Светлагорску Гомельскай вобласці ў 1958 г. У 1980 годзе скончыў Беларускі політэхнічны інстытут.

Працаваў машыністам-абходчыкам турбіннага абсталявання Мазырскай ЦЭЦ (1980—1981), машыністам, потым начальнікам змены на Светлагорскай ЦЭЦ (1981—1983). У 1983 годзе — намеснік начальніка цэнтральнай службы раённай энергетычнай управы «Гомельэнерга». У 1983—1984 гадах — начальнік лабараторыі металаў Светлагорскай ЦЭЦ.

Інструктар арганізацыйнага аддзела, загадчык прамыслова-транспартнага аддзела, загадчык арганізацыйнага аддзела Светлагорскага гаркаму КПБ (1984—1990). Намеснік старшыні Светлагорскага гарадскога Савета народных дэпутатаў (1990—1993). У 1993—1997 гадах — намеснік старшыні Светлагорскага гарвыканкама. У 1997—1998 гадах — першы намеснік старшыні Светлагорскага гарвыканкама. Старшыня камітэта па эканоміцы і рынкавых адносінах Гомельскага аблвыканкама (1998—2001). У 2001 годзе — старшыня Мазырскага гарвыканкама. У 2001—2004 гадах — намеснік старшыні Гомельскага аблвыканкама.

У 2002 годзе скончыў Расійскую акадэмію дзяржаўнай службы пры прэзідэнце Расійскай Федэрацыі.

У 2004 годзе прызначаны памочнікам Прэзідэнта Рэспублікі Беларусь — галоўным інспектрам па горадзе Мінску. 5 мая 2006 года прызначаны міністрам працы і сацыяльнай абароны Беларусі.

4 чэрвеня 2009 — 28 снежня 2010 — намеснік прэм’ер-міністра Рэспублікі Беларусь.

16 чэрвеня 2011 года стаў членам Савета Рэспублікі Нацыянальнага сходу Рэспублікі Беларусь 4-га склікання, пазней абраны намеснікам старшыні Савета Рэспублікі.

22 красавіка 2013 прызначаны міністрам энергетыкі Рэспублікі Беларусь.

16 кастрычніка 2015 года пастановай Савета Міністраў № 870 у складзе Урада склаў свае паўнамоцтвы перад нававыбраным Прэзідэнтам Рэспублікі Беларусь, а 17 снежня 2015 года ўказам Прэзідэнта № 500 зноў зацверджаны на пасадзе міністра.

2 мая 2018 года зняты з пасады міністра энергетыкі Рэспублікі Беларусь з фармулёўкай «за садзейнічанне незаконнаму сямейнаму бізнэсу». Адразу ж быў арыштаваны катэдж Патупчыка, пабудаваны непадалёку ад «Мінск-Арэны».

Сям’я
-----

Жанаты, мае сына і дачку.

Узнагароды
----------

* Падзяка Прэзідэнта Рэспублікі Беларусь (2001)
* Ганаровая грамата Савета Міністраў Рэспублікі Беларусь (2008)
* Ганаровая грамата Нацыянальнага сходу Рэспублікі Беларусь (2012)

Зноскі
------

1. ↑  УКАЗ ПРЕЗИДЕНТА РЕСПУБЛИКИ БЕЛАРУСЬ от 16 июня 2011 г. № 252 «О назначении В. Н. Потупчика»(недаступная спасылка)  (руск.)
2. ↑  Архіўная копія (руск.)(недаступная спасылка). Архівавана з першакрыніцы 4 сакавіка 2016. Праверана 17 кастрычніка 2015.
3. ↑  Назначаны члены ўрада Рэспублікі Беларусь **(нявызн.)**.   снежня 2015).
4. ↑  Лукашэнка зняў Уладзіміра Патупчыка з пасады міністра энергетыкі (бел.)  **(нявызн.)**?.  БЕЛТА. Праверана 02.05.2018.
5. ↑  belta.by

Спасылкі
--------

 У Вікіцытатніку ёсць старонка па тэме **Уладзімір Мікалаевіч Патупчык**
* Старонка на праекце «Хто ёсць хто ў Рэспубліцы Беларусь» Архівавана 6 снежня 2010. (руск.)

| ⛭Міністры энергетыкі Рэспублікі Беларусь |
| --- |
|  | 
* Валянцін Герасімаў (1992—1994), (1994—1997)
* Уладзімір Сямашка (2001—2003)
* Аляксандр Агееў (2004—2006)
* Аляксандр Азярэц (2006—2013)
* Уладзімір Патупчык (2013—2018)
* Віктар Каранкевіч (з 2018)

 |

| Міністры працы і сацыяльнай абароны Рэспублікі Беларусь |
| --- |
|  | 
* Антаніна Морава (2001—2006)
* Уладзімір Патупчык (2006—2009)
* Марыяна Шчоткіна (2009—2016)
* Валерый Малашка (2016—2017)
* Ірына Касцевіч (з 2017)

 |  |